OpenLLM-France/wikimedia huggingface dataset:
# Móði i Magni

A la mitologia nòrdica Modi (anglicisme modificat "Mothi") i Magni són els fills de Thor. Els seus noms signifiquen "enutjat" i "fort", respectivament. Rudolf Simek afirma que, juntament amb la filla de Thor Þrúðr ("força"), encarnen les característiques del seu pare.
Que Modi i Magni són descendència de Thor és testificat pel kenning "pare de Modi" (faðir Móða, al Hymiskviða) i "el pare de Magni" (faðir Magna, al Þórsdrápa i al Hárbarðsljóð). Snorri Sturluson ho confirma (Gylfaginning, Skáldskaparmál). Segons el Skáldskaparmál Magni és el fill de Thor i de la jötun Járnsaxa. No es fa esment de la mare de Modi.

## Edda poètica

Els dos germans s'esmenten entre els supervivents del Ragnarök a la Edda poètica, al Vafþrúðnismál:
| Móði ok Magni skulu Mjöllni hafa Vingnis at vígþroti. —Vafþrúðnismál (51), Guðni Jónsson's edition | Modi i Magni Tindran el Mjöllnir Quan Vingnir caigui en combat. —Vafthruthnismol (51), traducció lliure |

## Edda prosaica

A part del seu paper després del Ragnarök no sabem res de Modi, però en el llibre de la Edda prosaica, Skáldskaparmál, Magni té un paper important en el mite de la batalla de Thor amb el gegant Hrungnir:
Però el martell Mjöllnir va colpejar Hrungnir al centre del cap i va trencar-li el crani en petites engrunes, i va caure cap endavant sobre Thor, pel que el seu peu estava sobre el coll de Thor. Thjálfi va colpejar a Mökkurkálfi i va caure amb poca glòria. Llavors Thjálfi es va atansar a Thor i li hauria aixecat el peu de Hrungnir del damunt, però no va poder trobar la força suficient. Immediatament tots els Æsir van acudir en ajut d'ell quan van saber que Thor havia caigut, i s'hauria aixecat el peu de sobre d'ell, però no van poder fer res. Llavors Magni es va acostar, fill de Thor i Jarnsaxa. Tenia aleshores tres nits d'edat, va treure el peu de Hrungnir damunt de Thor i va parlar : "Veig lo dolent que és, pare, que hagi vingut tan tard, hauria donat un cop de puny mortal a aquest gegant si m'hagués trobat amb ell". Thor es va aixecar i va donar la benvinguda al seu fill, dient que sens dubte ha de ser gran; "I jo et donaré, va dir Thor, el cavall Gullfaxi ("crinera d'or"), que Hrungnir posseïa. Llavors Odin va parlar i va dir que Thor va fer malament de donar tan bon cavall al fill d'una geganta i no al seu pare.
       —Skáldskaparmál (17), traducció lliure
John Lindow traça un paral·lel entre Magni i el fill d'Odin, Vali, ja que els dos tenen una mare geganta (Rindr essent la mare de Váli) i aconseguiren una gesta a una edat molt jove (Váli té només un dia de vida quan mata Höðr, venjant així la mort de Baldr).

## En la cultura popular

Modi i Magni són personatges de la sèrie de novel·les Runemarks de Joanne Harris. Modi és el fill de Thor i Hela a la saga de Marvel Comics, dins el segell Ultimate Marvel.

## Referències

* ↑ Simek 1987.
* ↑ Lindow 2001.

## Bibliografia

* Lindow, John (2001). Norse Mythology: A Guide to the Gods, Heroes, Rituals, and Beliefs. New York: Oxford University Press, 2002. ISBN 0-19-515382-0.
* Simek, Rudolf (1987). Dictionary of Northern Mythology. Translated by Angela Hall. Cambridge: D. S. Brewer, 1996. ISBN 0-85991-513-1.
# Arab News

Arab News és un diari angloparlant de l'Aràbia Saudita. Es publica des de Riad i és un diari de gran format l'audiència objectiu del qual consisteix d'empresaris, executius i diplomàtics. Va ser fundat a Jeddah el 20 d'abril de 1975 per Hisham Hafiz i el seu germà Mohammad Hafiz. Va ser el primer diari en anglès publicat a Aràbia Saudita.
És una de les publicacions propietat de Saudi Research and Publishing Company (SRPC), una subsidiària de Saudi Research and Media Group (SRMG). El seu eslògan és The Voice of a Changing Region (La veu d'una regió canviant).

## Referències

* ↑ «SRPC Publications» (en inglés). Arxivat de l'original el 2013-01-16. [Consulta: 24 maig 2020].
* ↑ «Hisham Ali Hafiz - Biography» (en inglés). Arxivat de l'original el 2012-07-22. [Consulta: 24 maig 2020].
* ↑ Alterman, Jon. «New Media, New politics?» (en inglés), 1998. Arxivat de l'original el 2020-09-09. [Consulta: 24 maig 2020].
# Biriussinsk

Biriussinsk (en rus Бирюсинск) és una ciutat de l'óblast d'Irkutsk, a Rússia. Es troba a la vora dreta del riu Biriussà, a 682 km al nord-oest d'Irkutsk i a 12 km de Taixet.
La vila es començà a construir a partir del 1961 per acollir el personal d'una fàbrica de paper i de cel·lulosa. Aconseguí l'estatus de ciutat el 1966.

## Enllaços externs

* (rus) Informació sobre Biriussinsk
* (rus) Mapes topogràfics
# Tevfik Esenç

Tevfik Esenç (1904 - 7 d'octubre de 1992) fou un agricultor turc d'origen circassià, cèlebre per haver estat l'últim parlant conegut d'ubikh, així com per la seva feina en les tasques de recerca d'aquesta llengua.

## Biografia

Va ser criat durant un temps pels seus avis, parlants d'ubikh, al poble d'Hacı Osman, Turquia. Va servir una legislatura com a muhtar o alcalde del poble abans de rebre un càrrec com a funcionari a Istanbul.
Allí va tenir l'oportunitat de conèixer al lingüista francès Georges Dumézil i el seu associat Georges Charachidzé, amb el qual va realitzar un gran treball per aconseguir enregistrar i conservar la seva llengua. Més tard el lingüista turc A. Sumru Özsoy estudià ubikh amb ell.
Dotat d'una excel·lent memòria i comprenent de seguida les intencions de Dumézil i altres lingüistes que el visitaven, va ser la font principal de dades i informació no només de la llengua ubikh sinó també de la seva mitologia, cultura i costums. No només parlava ubykh, també turc i el dialecte hakutxi de l'adigué, la qual cosa li va permetre algun treball comparatiu entre les dues llengües. Era un purista i el seu idiolecte de l'ubikh és considerat per alguns com el més semblant a una llengua estàndard literària que va arribar a tenir aquest idioma.
Esenç va morir el 1992 a l'edat de 88 anys. La inscripció que va voler que aparegués en la seva tomba com a epitafi va ser la següent:
| « | «Aquesta és la tomba de Tevfik Esenç. Va ser l'última persona capaç de parlar la llengua que anomenaven ubikh». | » |
El 1994, A. Sumru Özsoy organitzà una conferència internacional, anomenada Conferència de Lingüística del Caucas del Nord-oest, a la Universitat de Boğaziçi en memòria de Dumézil i Esenç.

## Referències

* ↑ Circassian World. «Tevfik Esenç» (en anglès). Arxivat de l'original el 2012-03-25. [Consulta: 31 maig 2014].
* 1 2 «Tevfik Esenç's page in Circassian World». Arxivat de l'original el 2012-03-25. [Consulta: 31 maig 2014].
* 1 2 E. F. K. Koerner. First Person Singular III: Autobiographies by North American Scholars in the Language Sciences. John Benjamins Publishing, 1 gener 1998, p. 33. ISBN 978-90-272-4576-2.

## Vegeu també

* Llista dels darrers parlants coneguts de llengües

## Enllaços externs

* Arxius sonors en ubyks Arxivat 2008-10-11 a Wayback Machine., del Lacito Archive
* YouTube: Tevfik Esenç narrant la història de dos viatgers i el peix en ubykh
# Javier Ruiz de Larrinaga Ibañez

Javier Ruiz de Larrinaga Ibañez (Ametzaga, Zuia, 2 de novembre de 1979) és un ciclista basc, que s'ha especialitzat en el ciclocròs, en que s'ha proclamat cinc cops Campió d'Espanya.
De 2005 a 2006 va competir professionalment en ruta amb l'equip Kaiku.

## Palmarès en ciclocròs

* 2008-2009
** Campió d'Espanya de ciclocròs
** 1r al Trofeu San Andrés
* 2009-2010
** Campió d'Espanya de ciclocròs
* 2010-2011
** Campió d'Espanya de ciclocròs
* 2013-2014
** Campió d'Espanya de ciclocròs
* 2015-2016
** Campió d'Espanya de ciclocròs
* 2017-2018
** 1r al Trofeu San Andrés

## Palmarès en ruta

* 2002
** Vencedor d'una etapa a la Volta a Navarra

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Comtat de Pipestone

El Comtat de Pipestone (en anglès: Pipestone County), fundat en 1857, és un comtat de l'estat de Minnesota, als Estats Units d'Amèrica i la capital és Pipestone. L'any 2010 tenia 9.596 habitants amb una densitat de població de 7,5 persones per km².La seu del comtat és Pipestone.

## Geografia

Segons l'oficina del cens el comtat té una superfície total de 1.210 km², dels quals la totalitat són terra (99,9%). No disposa de llacs naturals tot i que té un embassament artificial.

## Principals carreteres i autopistes

* U.S. Autopista 75
* Carretera estatal 23
* Carretera estatal 30
* Carretera estatal 269

## Espais Protegits

En aquest comtat hi ha el monument nacional de Pipestone.

## Demografia

Segons el cens de l'any 2002 la renda per capita mitjana dels habitants del comtat era de 31.909 dòlars i l'ingrés mitjà d'una família era de 40.133 dòlars. L'any 2000 els homes tenien uns ingressos anuals de 27.642 dòlars davant dels 20.759 dòlars que percebien les dones. L'ingrés per habitant era de 16.450 dòlars i al voltant d'un 9,50% de la població estava sota el llindar de pobresa.

## Localitats

Ciutats i Pobles
* Edgerton
* Hatfield
* Holland
* Ihlen
* Jasper
* Pipestone
* Ruthton
* Trosky
* Woodstock

## Municipis

* Municipi d'Aetna
* Municipi d'Altona
* Municipi de Burke
* Municipi d'Eden
* Municipi d'Elmer
* Municipi de Fountain Prairie
* Municipi de Grange
* Municipi de Gray
* Municipi d'Osborne
* Municipi de Rock
* Municipi de Sweet
* Municipi de Troy

## Comunitats no incorporades

* Airlie
* Cazenovia
* Cresson

## Referències

* ↑ «State & County QuickFacts» (en anglès). Arxivat de l'original el 16 de juliol 2011. [Consulta: 1r setembre 2013].
* ↑ «2010 Census Gazetteer Files» (en anglès). [Consulta: 24 octubre 2014].

## Enllaços externs

* Pàgina web del comtat de Pipestone, a Minnesota. (en anglès).
# Casa-fàbrica Sala

«Casa-fàbrica Sala» té aquests significats:
* Fàbrica d'indianes de Jeroni Sala, conjunt d'edificis al carrer de les Carretes del Raval de Barcelona.
* Molí d'Agustí Sala, indústria dedicada a la molta de pal de campetx.
# Móspine

Móspine (en ucraïnès Мо́спине, en rus Мо́спино, Móspino) és una ciutat de l'óblast de Donetsk a Ucraïna, situada el 2014 a zona ocupada República Popular de Donetsk de la Rússia. El 2021 tenia 10.493 habitants.

## Referències

* ↑ «Ukraine crisis: Russia steps up rhetoric on possible intervention – FT.com». ft.com. [Consulta: 20 juny 2016].
* ↑ «У Харцизьку зелені чоловічки захопили міськраду. Регіонал з ними – Українська правда». pravda.com.ua. [Consulta: 20 juny 2016].
* ↑ «Putin Is Accidentally Helping Unite Eastern and Western Ukraine | New Republic». newrepublic.com. [Consulta: 20 juny 2016].
* ↑ «Donbass defenders put WWII tank back into service». Arxivat de l'original el 21 d’octubre 2014. [Consulta: 13 abril 2018].
* ↑ «OSCE: Eastern Ukrainians return home despite landmine danger». kyivpost.com. [Consulta: 20 juny 2016].
# Termera

Termera (en llatí Termera, en grec antic Τέρμερα o Τερμερον) era una ciutat de la costa de Cària, a la banda sud de la península d'Halicarnàs, prop del Cap Termerium, segons Heròdot i Estrabó. Plini el Vell en parla també però diu erròniament que era una ciutat de Lícia.
Va ser fundada pels doris i sota els romans era una ciutat grega lliure. Els governants de Cària la van utilitzar com a presó i va donar lloc a l'expressió Τερμέρια κακά ('Terméria kaká' infame Termera).

## Referències

* ↑ Smith, William (ed.). «Termera». Dictionary of Greek and Roman Geography (1854). [Consulta: 7 juliol 2021].
# Belleville (Deux-Sèvres)

Belleville és un municipi francès situat al departament de Deux-Sèvres i a la regió de la Nova Aquitània. L'any 2007 tenia 109 habitants.

## Demografia
### Població

El 2007 la població de fet de Belleville era de 109 persones. Hi havia 45 famílies de les quals 16 eren unipersonals (8 homes vivint sols i 8 dones vivint soles), 8 parelles sense fills, 17 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 55 habitatges, 44 eren l'habitatge principal de la família, 8 eren segones residències i 2 estaven desocupats. Tots els 55 habitatges eren cases. Dels 44 habitatges principals, 39 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 6 tenien dues cambres, 7 en tenien tres, 6 en tenien quatre i 24 en tenien cinc o més. 31 habitatges disposaven pel capbaix d'una plaça de pàrquing. A 19 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Belleville el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 8 |
| 4 | 70 a 74 | 4 |
| 8 | 65 a 69 | 4 |
| 0 | 60 a 64 | 0 |
| 4 | 55 a 59 | 4 |
| 0 | 50 a 54 | 0 |
| 0 | 45 a 49 | 4 |
| 4 | 40 a 44 | 0 |
| 0 | 35 a 39 | 0 |
| 8 | 30 a 34 | 0 |
| 4 | 25 a 29 | 8 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 8 |
| 0 | 0 a 4 | 8 |

## Economia

El 2007 la població en edat de treballar era de 62 persones, 46 eren actives i 16 eren inactives. De les 46 persones actives 39 estaven ocupades (26 homes i 13 dones) i 6 estaven aturades (2 homes i 4 dones). De les 16 persones inactives 4 estaven jubilades, 2 estaven estudiant i 10 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Belleville hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Belleville a l'INSEE.
* Évolution et structure de la population Fitxa amb el detall de dades de Belleville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Teopomp d'Esparta

Teopomp (en llatí Theopompus, en grec antic θεόπομπος), fou rei d'Esparta el 9è dels europòntides. Es calcula que va poder regnar aproximadament des del 720 aC al 675 aC.
El seu nom està connectat amb dos esdeveniments importants però obscurs de la història d'Esparta, l'establiment dels èfors i la Primera guerra messènica.
Sobre l'establiment dels èfors, segons Plutarc va ser imposat pel partit popular o democràtic com a control de l'oligarquia. Teopomp hi va accedir i la seva dona li va tirar en cara que renunciés a part del poder que tenien els reis, i ell es va defensar dient que aquesta concessió assegurava la seva permanència. Plutarc també explica que Teopomp i el rei de la dinastia agíada que corregnava amb ell, van decretar que els rhetra (disposicions legislatives) que es presentessin per part dels reis o pel senat, l'assemblea popular els acceptés o rebutgés, sense poder modificar-ne el contingut.
La Primera guerra messènica va suposar una victòria per Esparta. La tradició messènia diu que Teopomp va morir assassinat per Aristòmenes de Messènia no gaire després de la guerra, però la tradició espartana diu que només va ser ferit i va seguir regnant. Aristòmenes és considerat l'heroi de la segona guerra messènica i no de la primera.

## Referències

* ↑ Theopompus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 1092
# Small City Commerce

Small City Commerce, emmarcat al programa europeu Leonardo da Vinci és un projecte paneuropeu per millorar la formació de les petites i mitjanes empreses que es va realitzar entre 2008 i 2010.
El projecte se centra en crear un vincles entre diferents companyies. Es pot accedir a informació on-line disponible en vint-i-ú idiomes. Així, s'identificaran les necessitats de formació a les pimes per posteriorment implementar la formació a través de cursos que es dirigeixin al sector del petit comerç. Els materials formatius van dirigits als gerents, directors i empleats de les petites empreses localitzades en petites ciutats i dedicades al sector terciari.
A més, el projecte esperac que es creï una xarxa de pimes comercials, que els permeti estar en contacte directe i a temps real entre elles per intercanviar experiències i bones pràctiques.

## Socis del projecte

* Ajuntament de Vila-real (País Valencià)
* Landesinitiative Neue Kommunikations Mecklenburg-Vorpommern (Alemanya)
* IDEC SA (Grècia)
* Federació de Comerç de Vila-real (País Valencià)
* FUNDECYT (País Valencià)
* INIMM (Romania)
* BCD (Turquia)
* Fundació Comunitat Valenciana - Regió Europea

## Referències

* ↑ Riera i Palau, Carmen. «Programes europeus de suport a la petita i mitjana empresa», 07-10-2010. [Consulta: 22 novembre 2020].

## Enllaços externs

* Small City Commerce - Lloc web oficial
# Comtat de Poix-Créquy

El comtat de Poix-Créquy fou una jurisdicció feudal de França formada amb la senyoria de Créquy i el principat de Poix rebut a la primera meitat del segle xvii. El conjunt fou elevat a comtat pairia el 1652 amb Poix com a ducat (1652-1687).

## Llista de senyors i comtes de Créquy

* Ramelí de Créquy, vers 1100.
* Desconegut
* Desconegut
* Balduí I de Créquy vers 1181-1227
* Balduí II de Créquy vers 1227-1237
* Felip de Créquy vers 1237-1255
* Balduí III de Créquy vers 1255-1289, ven la senyoria de Beaurain
* Joan l'Estendard 1289-1309
* Joan I de Créquy 1309-1338
* Joan II de Créquy 1338-1348
* Joan III de Créquy 1348-1377, senyor de Créquy, Fressin i Canaples.
* Joan IV de Créquy 1377-1411, compra Wambercourt el 1402.
* Raül de Créquy 1411-1415
* Joan V de Créquy 1415-1473 (germà)
* Joan VI de Créquy 1473-1513
* Joan VII de Créquy el Ric 1513-1543 (hereta per la seva dona la senyoria de Poix titulada principat)
* Joan VIII de Créquy 1543-1555
* Joan IX de Créquy 1555-1557
* Antoni de Créquy (germà de l'anterior) 1557-1574, bisbe de Nantes i després d'Amiens
* Maria de Créquy 1574-1610 (filla de Joan X, hereva de la senyoria, casada (1543) amb Gilbert de Blanchefort.
* Antoni de Créquy-Blanchefort 1610-?
* Carles I de Créquy, ?-1638 senyor de Créquy i príncep de Poix, duc consort de Lesdiguières
* Carles II de Créquy (mort en 1630)
* Carles III de Créquy, prince de Poix, etc. 1638-1687. El 1652 Poix fou elevat a ducat i Créquy a comtat i pairia coneguda com a Poix-Créquy. A la seva mort el 1687 Poix va retornar a ser principat.
* Francesc de Créquy 1687
* Francesc Josep de Créquy, 1687-1702. Va portar el títol de marquès de Créquy
* Carles Lluís Bretanya, 1702-1719, duc de la Trémoille i de Thouars, príncep de Poix i senyor de Créquy (1702-1719), va heretar la senyoria de Créquy i Poix de la seva mare Magdelena, filla de Carles III, casada amb Carles Bèlgica Holanda de la Trémoille. El 1718 va vendre Poix.
* Carles Armand Ramon, duc de la Trémoille, senyor de Créquy de 1719 a 1741.
* Maria Armanda Victòria de la Trémoille, tia de l'anterior, casada des de 1696 amb el prínceo Manel Teodor de la Tour d'Auvergne.
* Carles Jofre de la Tour d'Auvergne, 1741-1771, senyor de Créquy fins al 1771 en què, la va vendre al seu cosí
* Nicolau Francesc Josep Juli de la Tour d'Auvergne i d'Apchier, 1771-1790.
El principat de Poix va ser comprat el 1718 per la vídua de Joan Francesc, marquès de Noailles i va estar en aquesta família on fou el títol del segon fill començant per Felip de Noailles, segon fill d'Adrià Maurici duc de Noailles (1708-1766), nascut el 1715.

## Referències

* Principat de Poix
* Créquy Arxivat 2007-10-12 a Wayback Machine.
# Casa al carrer del Mar, 31 (Sant Pol de Mar)

La Casa al carrer del Mar, 31 és un edifici de Sant Pol de Mar (Maresme) inclòs a l'Inventari del Patrimoni Arquitectònic de Catalunya.

## Descripció

Es tracta d'una casa entre mitgeres longitudinals de càrrega, de tres pisos i porxo a la planta baixa, que comunica amb l'eixida posterior. La façana principal, orientada cap al mar, amb murs arrebossats i pintats de blanc, es caracteritza per la utilització de línies rectes i pel joc de plans superposats. El pla de la façana es fragmenta amb d'altres mitjançant les obertures del porxo, dels terrats, i mitjançant el sobresortint dels dos balcons i d'una finestra. La utilització de formes quadrades i del joc asimètrics i d'oposats que se'n fa d'aquestes formes rectes, més la utilització de materials moderns (alumini), fa que aquesta construcció participi d'una arquitectura avantguardista promulgada els anys 20 i 30 que compagina tradició i modernitat.

## Referències

* ↑ «Casa al carrer del Mar, 31». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Tino Anjorin

Tino Anjorin (Poole, 23 de novembre de 2001) Faustino Adebola Rasheed Anjorin és un futbolista anglès que juga com a migcampista a l'Empoli FC.

## Biografia

Després de formar-se a les divisions inferiors del Chelsea Football Club (des dels 7 anys), finalment el 2019 va començar a formar part del primer equip, debutant un 25 de setembre contra el Grimsby Town Football Club en un partit de la Copa de la Lliga anglesa de futbol.
El 2 de setembre de 201 va ser cedit el F.C. Lokomotiv de Moscú per una temporada amb una obligació de compra el final de aquella mateixa temporada per un preu de £ 17 milions.

## Referències

* 1 2 «Tino Anjorin». 11v11.com. Arxivat de l'original el 31 juliol 2021. [Consulta: 9 octubre 2019].
* ↑ «Tino Anjorin del Chelsea se unirá al Lokomotiv de Moscú». EzAnime.net. Arxivat de l'original el 2021-11-25. [Consulta: 25 novembre 2021].

## Enllaços externs

* Fitxa de Tino Anjorin al Chelsea F.C.
* Tino Anjorin a worldfootball.net
* Dades estadístiques sobre Faustino Anjorin a soccerbase.com
# Una nit de venjança

Una nit de venjança (títol original, Vanquish) és una pel·lícula de thriller d'acció nord-americana del 2021 dirigida per George Gallo. La pel·lícula és protagonitzada per Morgan Freeman i Ruby Rose.
Una nit de venjança es va començar a rodar el setembre de 2020 a Biloxi, Mississipi i va acabar el gener de 2021. Es va estrenar als Estats Units el 16 d'abril de 2021. S'ha doblat i subtitulat al català.

## Repartiment

* Ruby Rose com a Victoria
* Morgan Freeman com a Damon
* Nick Vallelonga com a Det. Stevens
* Miles Doleac com aErik
* Patrick Muldoon com a Agent Monroe
* Joel Michaely com a Rayo
* Julie Lott com a Governor Ann Driscoll
* Ekaterina Baker
* Hannah Stocking com a Galyna

## Crítica

El lloc web de l'agregador de ressenyes Rotten Tomatoes va informar que el 5% dels 64 crítics van donar a la pel·lícula una crítica positiva, amb una valoració mitjana de 3,10/10. Metacritic va assignar a la pel·lícula una puntuació mitjana ponderada de 22 sobre 100 basada en 14 crítics, indicant "crítiques generalment desfavorables".

## Premis

| Any | Premi | Categoria | Nominat | Resultat | Ref. |
| 2022 | Premi Golden Raspberry | Pitjor actriu | Ruby Rose | Nominat | |

## Referències

* ↑ Wiseman, Andreas. «Morgan Freeman & Ruby Rose Lead Cast In Action-Thriller 'Vanquish', Capstone Launches Pic Currently Shooting In Mississippi — Toronto». Deadline Hollywood, 11-09-2020. [Consulta: 11 setembre 2020].
* ↑ Landry, Chet. «South Mississippi home featured in latest Morgan Freeman movie». WLOX, 22-09-2020. [Consulta: 25 setembre 2020].
* ↑ Kit, Borys. «Ruby Rose Replaces Elliot Page in Gamer Comedy '1Up' (Exclusive)». The Hollywood Reporter, 27-01-2021. [Consulta: 1r febrer 2021].
* ↑ «Vanquish». Goita què fan, ara!. [Consulta: 29 juny 2023].
* ↑ Dalton, Ben. «Signature takes UK-Ireland rights on Morgan Freeman thriller 'Vanquish'». Screen Daily, 16-02-2021. [Consulta: 16 febrer 2021].
* ↑ «Vanquish». Fandango. [Consulta: 5 novembre 2022].
* ↑ Plantilla:Cite Metacritic
* ↑ Lewis, Hilary. «Razzies: Filmed Version of 'Diana' Stage Musical Tops 2022 Nominees». The Hollywood Reporter, 07-02-2022. [Consulta: 7 febrer 2022].

## Enllaços externs

* Una nit de venjança a Goita què fan, ara!